CELEX: 52011XX0618(01)
Language: ro
Date: 2011-06-18 00:00:00
Title: Decizia nr. 165 din 18 martie 2011 privind inițierea unei proceduri de acordare a autorizației de prospectare și explorare a petrolului și a gazelor naturale – resurse naturale ale subsolului în conformitate cu articolul 2 alineatul (1) punctul 3 din Legea resurselor naturale ale subsolului, în „Blocul 3 Tsar Kaloyan” , situat în provinciile Ruse, Razgrad, Silistra, Șumen, Târgoviște și Veliko Târnovo, și de notificare a faptului că autorizația va fi acordată în urma unei proceduri de licitare concurențiale

18.6.2011   
            
            
               RO
            
            
               Jurnalul Oficial al Uniunii Europene
            
            
               C 178/22
            
         DECIZIA NR. 165
   din 18 martie 2011
   privind inițierea unei proceduri de acordare a autorizației de prospectare și explorare a petrolului și a gazelor naturale – resurse naturale ale subsolului în conformitate cu articolul 2 alineatul (1) punctul 3 din Legea resurselor naturale ale subsolului, în „Blocul 3 Tsar Kaloyan”, situat în provinciile Ruse, Razgrad, Silistra, Șumen, Târgoviște și Veliko Târnovo, și de notificare a faptului că autorizația va fi acordată în urma unei proceduri de licitare concurențiale
   2011/C 178/08
   REPUBLICA BULGARIA
   CONSILIUL DE MINIȘTRI
   În conformitate cu articolul 5 alineatul (2), cu articolul 7 alineatul (2) punctul 8, cu articolul 42 alineatul (1) punctul 1 și cu articolul 44 alineatul (3) din Legea resurselor naturale ale subsolului, coroborate cu articolul 4 alineatul (1) punctul 1 și articolul 16 din Regulamentul privind modul de desfășurare a procedurilor de ofertare și licitare pentru acordarea de autorizații de prospectare și/sau explorare și pentru acordarea de concesiuni pentru extracția resurselor naturale ale subsolului, astfel cum sunt definite acestea în Legea privind resursele naturale ale subsolului adoptată prin Rezoluția nr. 231/2010 a Consiliul de Miniștri,
   CONSILIUL DE MINIȘTRI DECIDE:
   
               1.
            
            
               Se deschide o procedură de acordare a autorizației de prospectare și explorare a petrolului și gazelor naturale în „Blocul 3 Tsar Kaloyan”, situat în provinciile Ruse, Razgrad, Silistra, Șumen, Târgoviște și Veliko Târnovo, cu o suprafață de 4 068 km2, delimitată de punctele 1-8 ale căror coordonate figurează în anexă.
            
         
               2.
            
            
               Autorizația menționată la punctul 1 se va acorda pe baza unei proceduri de licitare concurențială.
            
         
               3.
            
            
               Autorizația de prospectare și explorare este valabilă pe o perioadă de cinci ani de la data intrării în vigoare a contractului de prospectare și explorare, cu drept de prelungire a acestei perioade în temeiul articolului 31 alineatul (3) din Legea privind resursele naturale ale subsolului.
            
         
               4.
            
            
               Termenul-limită pentru achiziționarea dosarului pentru concursul de oferte se stabilește la ora 17.00, în cea de a 120-a zi de la data publicării prezentei decizii în Jurnalul Oficial al Uniunii Europene.
            
         
               5.
            
            
               Termenul-limită pentru depunerea notificărilor de participare la procedura de licitare concurențială se stabilește la ora 17.00, în cea de a 130-a zi de la data publicării prezentei decizii în Jurnalul Oficial al Uniunii Europene.
            
         
               6.
            
            
               Termenul-limită pentru prezentarea unor oferte care să îndeplinească cerințele procedurii de licitare concurențială se stabilește la ora 17.00 în cea de a 144-a zi de la data publicării prezentei decizii în Jurnalul Oficial al Uniunii Europene.
            
         
               7.
            
            
               Ofertanții nu trebuie să fie prezenți în timpul procedurii de evaluare a ofertelor.
            
         
               8.
            
            
               Prețul dosarului de concurs se stabilește la 15 000 BGN. Dosarul de concurs poate fi achiziționat de la Camera 813 din sediul Ministerului Economiei, Energiei și al Turismului, la adresa: strada Triadița nr. 8, Sofia, Bulgaria, în termenul stabilit la punctul 4.
            
         
               9.
            
            
               Candidații la procedura de licitare concurențială trebuie să îndeplinească cerințele specificate la articolul 23 alineatul (1) din Legea resurselor naturale ale subsolului.
            
         
               10.
            
            
               Evaluarea ofertelor care îndeplinesc condițiile procedurii de licitare concurențială se efectuează pe baza propunerilor de programe de lucru, de instrumente de protecție a mediului, de beneficii suplimentare, de instrumente de formare și, de asemenea, în funcție de capacitățile lor manageriale și financiare, astfel cum sunt prevăzute în dosarul de licitație.
            
         
               11.
            
            
               Garanția de participare la procedura de licitare concurențială se stabilește la 20 000 BGN și trebuie depusă înainte de termenul specificat la punctul 5 în contul bancar al Ministerului Economiei, Energiei și al Turismului, după cum se precizează în dosarul de concurs.
            
         
               12.
            
            
               Garanția ofertantului câștigător se rambursează după semnarea contractului, iar garanțiile celorlalți ofertanți se rambursează în termen de 14 zile de la publicarea în Monitorul Oficial a deciziei Consiliului de Miniștri privind acordarea autorizației de prospectare și explorare.
            
         
               13.
            
            
               Cererile de participare la procedura de licitare concurențială și ofertele care îndeplinesc condițiile pentru procedura de licitare concurențială trebuie depuse la Ministerul Economiei, Energiei și Turismului, str. Triadița nr. 8, Sofia, Bulgaria, în limba bulgară, în conformitate cu dispozițiile articolului 46 din Legea resurselor naturale ale subsolului.
            
         
               14.
            
            
               Ofertele trebuie să respecte cerințele și condițiile indicate în dosarul de concurs.
            
         
               15.
            
            
               Procedura de licitare concurențială are loc chiar dacă se admite la participare numai un singur candidat.
            
         
               16.
            
            
               Activitățile de explorare a resurselor minerale trebuie să se desfășoare în urma unei evaluări realizate de către autoritatea competentă relevantă cu privire la compatibilitatea planurilor anuale de lucru pentru prospectare și explorare în conformitate cu Regulamentul privind condițiile și procedurile de evaluare a compatibilității planurilor, a programelor, a proiectelor și a propunerilor de investiții al căror obiect și scop este conservarea zonelor protejate, adoptat prin Decretul nr. 201/2007 al Consiliului de Miniștri (publicat în Monitorul Oficial nr. 73/2007, modificat prin nr. 81/2010).
            
         
               17.
            
            
               Ministerul Economiei, Energiei și Turismului este autorizat:
               
                           17.1.
                        
                        
                           să trimită prezenta decizie spre publicare în Jurnalul Oficial al Uniunii Europene și în Monitorul Oficial;
                        
                     
                           17.2.
                        
                        
                           să organizeze procedura de licitare concurențială și să asigure desfășurarea acesteia.
                        
                     
         
               18.
            
            
               Contestațiile care au ca obiect prezenta decizie pot fi adresate Curții Supreme Administrative în termen de 14 zile de la publicarea acesteia în Jurnalul Oficial al Uniunii Europene.
            
         
      
         
            Prim-ministru
         
         Boyko BORISOV
      
      
         
            Secretar general al Consiliului de Miniștri
         
         Veselin DAKOV
      
   
   
      ANEXĂ
      
         LISTA COORDONATELOR
      
      Sistemul de coordonate WGS 84
      
                  Nr.
               
               
                  Longitudine
               
               
                  Latitudine
               
            
                  1
               
               
                  26.0000
               
               
                  43.7653
               
            
                  2
               
               
                  27.0000
               
               
                  43.7653
               
            
                  3
               
               
                  27.0114
               
               
                  43.2995
               
            
                  4
               
               
                  26.7651
               
               
                  43.2996
               
            
                  5
               
               
                  26.7649
               
               
                  43.3670
               
            
                  6
               
               
                  26.5180
               
               
                  43.3660
               
            
                  7
               
               
                  26.5179
               
               
                  43.2992
               
            
                  8
               
               
                  26.0000
               
               
                  43.2964